
	 PARLAMENTUL ROMÂNIEI

   CAMERA DEPUTAŢILOR

Comisia pentru agricultură, silvicultură, industrie alimentară şi servicii  specifice
	                                                        Bucureşti, 08.09 .2005
                                                       Nr.24/339


RAPORT
asupra proiectului de Lege pentru aprobarea Ordonanţei de urgenţă a Guvernului nr.117/2005 privind acordarea unui sprijin direct al statului producătorilor agricoli pentru înfiinţarea culturilor în toamna anului 2005
Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.117/2005 privind acordarea unui sprijin direct al statului producătorilor agricoli pentru înfiinţarea culturilor în toamna anului 2005, transmis cu adresa nr.P.L. – X 343 din 29 iulie 2005 şi înregistrat sub nr.24/298/02.08.2005. 
La întocmirea raportului, Comisia a avut în vedere avizul Consiliului Legislativ, avizul Comisiei pentru  administraţie publică, amenajarea teritoriului şi echilibru ecologic şi avizul Comisiei juridice, de disciplină şi imunităţi.
 Proiectul de lege are ca obiect de reglementare acordarea unui sprijin direct al statului producătorilor agricoli pentru înfiinţarea culturilor în toamna anului 2005, avându-se în vedere pagubele create de fenomenele meteorologice din ultima perioadă.
Proiectul de Lege pentru aprobarea Ordonanţei de urgenţă a Guvernului nr.117/2005 privind acordarea unui sprijin direct al statului producătorilor agricoli pentru înfiinţarea culturilor în toamna anului 2005 face parte din categoria legilor ordinare, potrivit prevederilor art.73 din Constituţia României, republicată.

La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, republicat, domnii Gheorghe Flutur  –   Ministrului Agriculturii, Pădurilor şi Dezvoltării Rurale şi Flaviu Lazin –  secretar de stat  în cadrul Ministerului Agriculturii, Pădurilor şi Dezvoltării Rurale. 

La lucrările comisiei au fost prezenţi 25 de deputaţi, din totalul de 25 de membri ai comisiei.

Raportul Comisiei a fost adoptat, cu majoritate de voturi, înregistrându-se 8 voturi împotrivă, în şedinţa din  7 septembrie 2005.

Proiectul de lege a fost adoptat de Senat în şedinţa din 28 iulie 2005 în procedură de urgenţă.

Proiectul de lege, potrivit art.75 alin.(1) şi (3) din Constituţia României, republicată, şi art.86 alin.(3) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări a proiectului de lege.
I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text ordonanţă 

	Text Senat 
	Text propus de Comisie 

(autorul amendamentului)
	Motivarea amendamentelor propuse

	0
	1
	2
	3
	4

	1. 
	
	Titlul legii

L E G E 

pentru aprobarea Ordonanţei de urgenţă a Guvernului nr.117/2005 privind acordarea unui sprijin direct al statului producătorilor agricoli pentru înfiinţarea culturilor în toamna anului 2005
	Nemodificat
	

	2. 
	
	ARTICOL UNIC.- Se aprobă Ordonanţa de urgenţă a Guvernului nr.117/2005 privind acordarea unui sprijin direct al statului producătorilor agricoli pentru înfiinţarea culturilor în toamna anului 2005, publicată în Monitorul Oficial al României, Partea I, nr.665 din 26 iulie 2005. 
	ARTICOL UNIC.- Se aprobă Ordonanţa de urgenţă a Guvernului nr.117/2005 privind acordarea unui sprijin direct al statului producătorilor agricoli pentru înfiinţarea culturilor în toamna anului 2005, publicată în Monitorul Oficial al României, Partea I, nr.665 din 26 iulie 2005, cu următoarele modificări:


	

	3. 
	Titlul ordonanţei
ORDONANŢĂ DE URGENŢĂ

privind acordarea unui sprijin direct al statului producătorilor agricoli pentru înfiinţarea culturilor în toamna anului 2005


	Nemodificat  
	Nemodificat  
	

	4. 
	Art.1. – (1) Pentru înfiinţarea culturilor în toamna anului 2005 statul sprijină producătorii agricoli prin acordarea sumei de 175 lei (RON)/ha, din care 135 lei (RON)/ha pentru achiziţionarea de seminţe, îngrăşăminte chimice, pesticide şi 40 lei (RON)/ha în vederea achiziţionării de motorină necesară efectuării lucrărilor agricole mecanizate, pentru suprafeţe de teren arabil de până la 5 ha inclusiv.

(2) Sprijinul financiar prevăzut la alin.(1) se face prin atribuirea gratuită de bonuri valorice (conform modelelor prezentate în anexele nr.1a şi 1b) pentru procurarea de seminţe, îngrăşăminte chimice, pesticide şi, respectiv, motorină.

(3) Beneficiarii sprijinului prevăzut la alin.(1) sunt:

a) producătorii agricoli, persoane fizice, care au în proprietate teren arabil pe care îl exploatează direct;

b) persoanele fizice, care au în proprietate teren arabil, organizate în exploataţii agricole fără personalitate juridică sau în societăţi agricole constituite conform Legii nr.36/1991 privind societăţile agricole şi alte forme de asociere în agricultură;

c) persoanele fizice care au în proprietate teren arabil dat în arendă conform prevederilor Legii arendării nr.16/1994, cu modificările şi completările ulterioare.

(4) Beneficiarii sprijinului prevăzuţi la alin.(3), care au în proprietate peste 5 ha, primesc sprijin numai în limita a 5 ha inclusiv.

(5) În condiţiile în care arendatorii nu pot completa cererile privind sprijinul direct al statului, în valoare de 175 lei (RON)/ha, arendaşii pot completa cererea în numele acestora.
	Nemodificat  
	1. La articolul 1, alin.(5) va avea următorul cuprins: 

Alin.(1) - Nemodificat  

Alin.(2) – Nemodificat  

Alin.(3) – Nemodificat  

Alin.(4) – Nemodificat  

„(5) În condiţiile în care arendatorii nu pot completa cererile privind sprijinul direct al statului, în valoare de 175 lei (RON)/ha, arendaşii pot completa cererea în numele acestora şi pot ridica bonurile valorice în numele beneficiarilor, cu condiţia existenţei în contractul de arendare a unei clauze exprese referitoare la ridicarea sprijinului acordat de stat proprietarilor.”

Deputat PNL:Adrian Semcu 

Deputat PD: Valeriu Tabără

Deputat PC: Nicolae Popa 
	Pentru  a folosi sprijinul numai în procesul de producţie agricolă.

	5. 
	Art.2. – (1) Sprijinul direct al statului în valoare de 175 lei (RON)/ha pentru suprafeţe de teren arabil de până la 5 hectare inclusiv se acordă beneficiarilor prevăzuţi la art.1 alin.(3), pe baza cererii scrise, al cărei model este prevăzut în anexele nr.2 a) şi 2 b).

(2) Cererile solicitanţilor sprijinului, însoţite de acte ce fac dovada dreptului de proprietate asupra terenului arabil în suprafaţă de până la 5 ha inclusiv, sau în baza înscrisurilor asupra terenului din registrul agricol, se depun până la data de 31 octombrie 2005 la primăriile comunelor, oraşelor, municipiilor şi sectoarelor municipiului Bucureşti pe a căror rază teritorială se află amplasat terenul, se verifică de către reprezentantul centrului agricol sau al centrului comunitar pentru cadastru şi agricultură ori al sucursalelor judeţene şi a municipiului Bucureşti ale Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală şi se aprobă de primar.

(3) Cererile solicitanţilor sprijinului sunt înregistrate de către reprezentantul centrului agricol sau al centrului comunitar pentru cadastru şi agricultură ori al sucursalelor judeţene şi a municipiului Bucureşti ale Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală într-un registru de înregistrare a cererilor pentru acordarea unui sprijin direct al statului producătorilor agricoli în vederea  înfiinţării culturilor în toamna anului 2005.

(4) Reprezentanţii centrului agricol sau ai centrului comunitar pentru cadastru şi agricultură ori ai sucursalelor judeţene şi a municipiului Bucureşti ale Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală întocmesc lista producătorilor agricoli care solicită sprijinul direct al statului în valoare de 175 lei (RON)/ha pentru suprafeţe de teren arabil de până la 5 ha inclusiv, conform modelului prevăzut în anexa nr.3.

(5) În situaţia în care un producător agricol are în proprietate suprafeţe de teren arabil aflat în mai multe localităţi, acesta formulează cerere şi primeşte sprijinul direct al statului de la primăria din localitatea unde este situat terenul, fără a depăşi suma totală corespunzătoare suprafeţei de până la 5 ha inclusiv.

(6) Sprijinul în valoare de 175 lei (RON) pe hectarul de teren arabil se acordă producătorilor agricoli proporţional cu suprafaţa aflată în proprietate şi potrivit solicitării cuprinse în cerere, în limita suprafeţei de teren arabil de până la 5 ha inclusiv. 

(7) Lista producătorilor agricoli care solicită sprijinul direct al statului în valoare de 175 lei (RON)/ha pentru suprafeţe de teren arabil de până la 5 ha inclusiv se afişează la sediul primăriilor comunelor, oraşelor, municipiilor sau sectoarelor municipiului Bucureşti, în termen de maximum 5 zile de la data depunerii cererilor pentru solicitarea sprijinului financiar.

(8) Producătorii agricoli, beneficiari ai sprijinului direct, care au fost omişi din lista producătorilor care au solicitat sprijinul direct al statului în valoare de 175 lei (RON)/ha pentru suprafeţe de teren arabil de până la 5 ha inclusiv sau cărora li s-a stabilit o sumă în lei mai mică decât cea cuvenită, pot depune contestaţii la sediul primăriilor în termen de 5 zile de la data afişării listei.

(9) Primarii, împreună cu reprezentanţii direcţiilor pentru agricultură şi dezvoltare rurală judeţene şi a municipiului Bucureşti sau reprezentanţii sucursalelor judeţene şi a municipiului Bucureşti ale Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală soluţionează contestaţiile în termen de maximum 5 zile de la data depunerii acestora şi dispun, după caz, întocmirea listelor suplimentare.
	Nemodificat  
	Nemodificat  
	

	6. 
	Art.3. – În termen de 5 zile de la data afişării, listele producătorilor agricoli care solicită sprijinul direct al statului în valoare de 175 lei (RON)/ha pentru suprafeţe de teren arabil de până la 5 ha inclusiv se înaintează direcţiilor pentru agricultură şi dezvoltare rurală judeţene şi a municipiului Bucureşti, pentru validare în vederea acordării sprijinului.
	Nemodificat  
	Nemodificat  
	

	7. 
	Art.4. – (1) Sprijinul în valoare de 175 lei (RON)/ha se acordă producătorilor agricoli pentru suprafeţe de teren arabil de până la 5 ha inclusiv pentru înfiinţarea culturilor în toamna anului 2005, pe măsura depunerii cererilor, aprobării acestora şi întocmirii listelor.

(2) Sprijinul alocat se va distribui beneficiarilor o singură dată, prin 1-5 bonuri, a căror valoare însumată nu poate depăşi 175 lei (RON)/ha.

(3) Direcţia pentru agricultură şi dezvoltare rurală, prin reprezentantul desemnat pentru localitatea respectivă, eliberează bonurile valorice pe baza listelor întocmite de reprezentanţii centrului agricol sau ai centrului comunitar pentru cadastru şi agricultură sau ai sucursalelor judeţene şi a municipiului Bucureşti ale Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală.

(4) Beneficiarii sprijinului direct al statului în valoare de 175 lei (RON)/ha pentru suprafeţe de teren arabil de până la 5 ha inclusiv au obligaţia să respecte verigile tehnologice specifice fiecărei culturi, după cum urmează:

a) executarea lucrărilor pentru înfiinţarea culturilor în perioadele optime impuse de tehnologia fiecărei culturi;

b) utilizarea seminţelor certificate, care să asigure o densitate optimă la răsărire.  
	Nemodificat  
	Nemodificat  
	

	8. 
	Art.5. – Sumele necesare acordării sprijinului direct al statului în valoare de 175 lei (RON)/ha producătorilor agricoli se asigură din bugetul Ministerului Agriculturii, Pădurilor şi Dezvoltării Rurale. 
	Nemodificat  
	Nemodificat  
	

	9. 
	Art.6. – (1) Reprezentanţii sucursalelor judeţene şi a municipiului Bucureşti ale Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală sau ai direcţiei pentru agricultură şi dezvoltare rurală ori ai centrului comunitar pentru cadastru şi agricultură verifică suprafeţele însămânţate pentru care s-a acordat producătorilor agricoli sprijinul direct al statului în valoare de 175 lei (RON)/ha, conform celor declarate în cererea întocmită de beneficiarul sprijinului, şi întocmesc procesele verbale de recepţie, regularizare şi restituire, până la data de 20 decembrie 2005, conform modelului prevăzut în anexa nr.4.

(2) Procesele verbale de recepţie, regularizare şi restituire se înregistrează într-un registru special.
	Nemodificat  
	Nemodificat  
	

	10. 
	Art.7. – (1) Tipărirea bonurilor valorice se realizează pe bază de contract încheiat între Ministerul Agriculturii, Pădurilor şi Dezvoltării Rurale şi Compania Naţională «Imprimeria Naţională» S.A., în condiţiile Ordonanţei de urgenţă a Guvernului nr.199/2000 privind înfiinţarea Companiei Naţionale «Imprimeria Naţională» S.A., aprobată cu modificări prin Legea nr.402/2001, cu modificările şi completările ulterioare, pe hârtie care să asigure bonului valoric elemente de siguranţă, conform modelului prezentat în anexele nr.1a şi 1b.

(2) Fondurile necesare tipăririi bonurilor valorice se asigură din prevederile bugetare aprobate Ministerului Agriculturii, Pădurilor şi Dezvoltării Rurale.

(3) Ministerul Agriculturii, Pădurilor şi Dezvoltării Rurale va împuternici direcţiile pentru agricultură şi dezvoltare rurală, să ridice bonurile valorice pe bază de proces verbal de la Compania Naţională «Imprimeria Naţională» S.A. 

(4) Direcţiile pentru agricultură şi dezvoltare rurală judeţene şi a municipiului Bucureşti vor repartiza bonurile valorice primăriilor locale, pe bază de proces verbal pentru a fi distribuite producătorilor agricoli, conform listelor întocmite de reprezentanţii prevăzuţi la art.2 alin.(4).

(5) Bonurile valorice se acordă, astfel:

a) beneficiarilor prevăzuţi la art.1 alin.(3) lit. a), pe baza actului de identitate;

b) celor care exploatează terenurile beneficiarilor prevăzuţi la art.1 alin.(3) lit. b) şi c) care fac dovada folosirii terenurilor şi prezintă împuternicirea proprietarilor.

(6) În cazul moştenitorilor care deţin terenuri agricole în indiviziune, bonurile valorice se pot ridica de moştenitorul care va prezenta împuternicirea celorlalţi comoştenitori, în limita a 5 ha.

(7) Furnizorii de inputuri care primesc bonuri valorice vor emite facturi cu menţiunea «Cu plata pe bază de bonuri valorice pentru producătorii agricoli» incluzând şi taxa pe valoarea adăugată şi vor fi completate cu datele de identificare ale bonului valoric.

(8) În cazul în care valoarea facturii este mai mare decât valoarea bonului valoric, diferenţa va fi suportată de  producătorii agricoli, iar pe factură furnizorii de inputuri vor face menţiunea «Suma de …. lei (RON), cu plata pe bază de bonuri valorice pentru producătorii agricoli şi diferenţa cu plata în ……..lei(RON).».  

(9) Furnizorii de inputuri vor depune „Centralizatorul facturilor emise în baza bonurilor valorice”, la direcţiile pentru agricultură şi dezvoltare rurală judeţene şi a municipiului Bucureşti pe raza căruia sunt înregistraţi beneficiarii prevăzuţi la art.1 alin.(3), conform modelului prevăzut în anexa nr.5, împreună cu copia exemplarului 3 al facturilor emise şi bonurile valorice originale prevăzute în facturile emise.

(10) Direcţiile pentru agricultură şi dezvoltare rurală judeţene şi a municipiului Bucureşti şi sucursalele judeţene şi a municipiului Bucureşti ale Agenţiei de Plăţi şi Intervenţie pentru Agricultură, Industrie Alimentară şi Dezvoltare Rurală au obligaţia de a verifica autenticitatea bonurilor valorice aferente facturilor.

(11) Pe baza documentaţiei depuse de furnizori, direcţiile pentru agricultură şi dezvoltare rurală judeţene şi a municipiului Bucureşti întocmesc următoarele situaţii:

a) Centralizatorul sumelor solicitate de furnizori, conform modelului prevăzut în anexa nr.6;

b) Situaţia centralizatoare a sumelor necesare decontării bonurilor valorice, pe care o transmit Ministerului Agriculturii, Pădurilor şi Dezvoltării Rurale, conform modelului prevăzut în anexa nr.7.

(12) Ministerul Agriculturii, Pădurilor şi Dezvoltării Rurale în baza „Situaţiei centralizatoare a sumelor necesare decontării bonurilor valorice”, solicită Ministerului Finanţelor Publice deschiderea creditelor bugetare, conform modelului prevăzut în anexa nr.8.

(13) După aprobarea de către Ministerul Finanţelor Publice a cererii pentru deschiderea creditelor bugetare, Ministerul Agriculturii, Pădurilor şi Dezvoltării Rurale alimentează conturile direcţiilor pentru agricultură şi dezvoltare rurală judeţene şi a municipiului Bucureşti, pentru a dispune operativ de sumele de plată necesare decontării facturilor emise de furnizorii de inputuri.

(14) Direcţiile pentru agricultură şi dezvoltare rurală judeţene şi a municipiului Bucureşti virează sumele solicitate de furnizorii de inputuri conform centralizatorului sumelor solicitate de furnizori, al cărui model este prevăzut în anexa nr.6.

(15) Direcţiile pentru agricultură şi dezvoltare rurală judeţene şi a municipiului Bucureşti primesc spre decontare bonuri valorice, după cum urmează:

a) pentru achiziţionare de motorină până la data de 10 decembrie 2005, după care vor solicita, până la data de 15 decembrie 2005, Ministerului Agriculturii, Pădurilor şi Dezvoltării Rurale ultima tranşă de plăţi;

b) pentru achiziţionare de seminţe, îngrăşăminte chimice, pesticide până la data de 15 martie 2006, după care vor solicita până la data de 31 martie 2006, Ministerului Agriculturii, Pădurilor şi Dezvoltării Rurale ultima tranşă de plăţi.

(16) Direcţiile pentru agricultură şi dezvoltare rurală judeţene şi a municipiului Bucureşti au obligaţia să păstreze timp de cel puţin 5 ani facturile decontate şi bonurile valorice depuse de furnizori, precum şi matca rămasă după distribuirea bonurilor valorice.

(17) Bonurile valorice pentru achiziţionarea de motorină neutilizate până la data de 1 decembrie 2005, precum şi bonurile valorice pentru achiziţionarea de seminţe, îngrăşăminte chimice, pesticide, neutilizate până la data de 1 martie 2006, de către beneficiari îşi pierd valabilitatea, devenind nule.

(18) Beneficiarii bonurilor valorice şi furnizorii de inputuri care primesc bonuri valorice pentru plata acestora, au obligaţia de a le păstra în stare perfectă, bonurile valorice deteriorate, a căror autenticitate nu poate fi dovedită, nefiind valabile şi ne putând fi plătite.
	Nemodificat  
	2. La articolul 7, litera b) a alineatului (5) va avea următorul cuprins:
Alin.(1) - Nemodificat  

Alin.(2) - Nemodificat  

Alin.(3) - Nemodificat  

Alin.(4) - Nemodificat  

(5) Bonurile valorice se acordă, astfel:

Lit.a) - Nemodificată  

„b) celor care exploatează terenurile beneficiarilor prevăzuţi   la   art.1   alin.(3)   lit. b)   şi c), care   fac   dovada folosirii terenurilor, prezintă împuternicirea proprietarilor sau se încadrează în condiţiile prevăzute la art.1 alin.(5).”
Alin.(6) - Nemodificat  

Alin.(7) - Nemodificat  

Alin.(8) - Nemodificat  

Alin.(9) - Nemodificat  

Alin.(10) - Nemodificat  

Alin.(11) - Nemodificat  

Alin.(12) - Nemodificat  

Alin.(13) - Nemodificat  

Alin.(14) - Nemodificat  

Alin.(15) - Nemodificat  

Alin.(16) - Nemodificat  

Alin.(17) - Nemodificat  

Alin.(18) - Nemodificat  

Deputat PNL: Adrian Semcu 
Deputat PD: Valeriu Tabără
	Ca urmare a modificărilor survenite la art.1 alin.(5).

	11. 
	Art.8. – (1) Înstrăinarea, deteriorarea sau pierderea registrului de înregistrare a cererilor pentru acordarea sprijinului direct al statului producătorilor agricoli în valoare de 175 lei (RON)/ha pentru suprafeţe de teren arabil de până la 5 ha inclusiv şi/sau a proceselor verbale de recepţie, regularizare şi restituire, constituie contravenţie şi se sancţionează cu amendă de la 1.000 lei (RON) la 2.000 lei (RON).

(2) Încasarea sumelor de la bugetul de stat în mod necuvenit, prin înscrierea sau atestarea de date ori de situaţii nereale pe documentele de decontare prevăzute în anexele nr.2a, 2b, 4, constituie contravenţie şi se sancţionează cu amendă de la 3.000 lei (RON) la 5.000 lei (RON), precum şi cu obligarea la restituirea sprijinului încasat nejustificat şi a plăţii penalităţilor prevăzute de legislaţia fiscală în vigoare.
	Nemodificat  
	3. La articolul 8, alineatul (1)  va avea următorul cuprins:
„Art.8. - (1) Înstrăinarea, deteriorarea sau pierderea registrului de înregistrare a cererilor pentru acordarea sprijinului direct al statului producătorilor agricoli în valoare de 175 lei (RON)/ha pentru suprafeţe de teren arabil de până la 5 ha inclusiv şi/sau a proceselor verbale de recepţie, regularizare şi restituire, constituie contravenţie şi se sancţionează cu amendă de la 3.000 lei (RON) la 5.000 lei (RON).”
Alin.(2) - Nemodificat
Deputat PSD: Ioan Munteanu 

Deputat PD: Valeriu Tabără 
	Pentru  a întări disciplina în cadrul procesului de  acordare a sprijinului producătorilor agricoli. 

	12. 
	Art.9.– (1) Constatarea contravenţiilor şi aplicarea sancţiunilor prevăzute la art.8 se fac de către împuterniciţi ai Ministerului Administraţiei şi Internelor.

(2) Constatarea contravenţiilor şi aplicarea sancţiunilor prevăzute la art.8 se fac de către împuterniciţi ai Ministerului Agriculturii, Pădurilor şi Dezvoltării Rurale.

(3) Contravenientul poate achita, pe loc sau în termen de cel mult 48 de ore de la data încheierii procesului-verbal ori, după caz, de la data comunicării acestuia, jumătate din minimul amenzii prevăzute la art.8, agentul constatator făcând menţiune despre această posibilitate în procesul-verbal. 
	Nemodificat  
	Nemodificat  
	

	13. 
	Art.10. – Prevederile art.8 şi 9 referitoare la contravenţii se completează cu dispoziţiile Ordonanţei Guvernului nr.2/2001 privind regimul juridic al contravenţiilor, aprobată cu modificări şi completări prin Legea nr.180/2002, cu modificările şi completările ulterioare. 
	Nemodificat  
	Nemodificat  
	

	14. 
	Art.11. – Anexele nr.1-8 fac parte integrantă din prezenta ordonanţă de urgenţă.
	Nemodificat  
	Nemodificat  
	


II. Amendamente respinse

În urma dezbaterii, Comisia a respins următorul amendament: 

	Nr. crt.
	Text iniţial


	Amendamentul propus şi autorul acestuia
	Motivare
	Camera Decizională

	0
	1
	2
	3
	4

	1. 
	Art.1. – (1) Pentru înfiinţarea culturilor în toamna anului 2005 statul sprijină producătorii agricoli prin acordarea sumei de 175 lei (RON)/ha, din care 135 lei (RON)/ha pentru achiziţionarea de seminţe, îngrăşăminte chimice, pesticide şi 40 lei (RON)/ha în vederea achiziţionării de motorină necesară efectuării lucrărilor agricole mecanizate, pentru suprafeţe de teren arabil de până la 5 ha inclusiv.


	Art.1. – (1) Pentru înfiinţarea culturilor în toamna anului 2005 statul sprijină producătorii agricoli prin acordarea sumei de 250 lei (RON)/ha  pentru achiziţionarea de seminţe, îngrăşăminte chimice, pesticide şi motorină necesară efectuării lucrărilor agricole mecanizate, pentru suprafeţe de teren arabil de până la 5 ha inclusiv, dar nu mai puţin de 0,5 ha.

Grupul parlamentar al PSD
	1. Pentru a nu direcţiona folosirea sprijinului în campania agricolă din toamnă.
Folosirea subvenţiei pentru  suprafeţe mai mici de 0,5 ha măreşte birocraţia în procesul de distribuire.

2. Forma de sprijin trebuie să fie separată conform  Hotărârii Guvernului nr. nr.141/2005 şi Ordinului nr.12/2005.  


	Camera Deputaţilor 

	2. 
	Art.1. – 

(5) În condiţiile în care arendatorii nu pot completa cererile privind sprijinul direct al statului, în valoare de 175 lei (RON)/ha, arendaşii pot completa cererea în numele acestora.
	Se elimină.
Deputat PSD: Ion Mocioalcă 
	1. Pentru  a elimina folosirea banilor de către persoanele care nu lucrează direct terenul agricol. 
2. Atribuirea sprijinului se face direct proprietarului, conform  prevederilor art.1 alin.(3).
	Camera Deputaţilor

	3. 
	 
	După litera c) a alineatului (1) se introduce litera d) cu următorul cuprins:
d) persoanele juridice care au în proprietate teren arabil pe care îl exploatează direct, în exploataţii agricole fără personalitate juridică în societăţi agricole constituite conform  Legii nr.36/1991,  alte forme de asociere sau este dat în arendă, în limita a 5 ha.

Grupul parlamentar al PSD
	1. Pentru  a facilita comasarea terenurilor.
2. Prevederi cuprinse la literele anterioare. 
	Camera Deputaţilor

	4.
	Art.4. – (1) Sprijinul în valoare de 175 lei (RON)/ha se acordă producătorilor agricoli pentru suprafeţe de teren arabil de până la 5 ha inclusiv pentru înfiinţarea culturilor în toamna anului 2005, pe măsura depunerii cererilor, aprobării acestora şi întocmirii listelor.


	Art.4. – (1) Sprijinul în valoare de 175 lei (RON)/ha se acordă producătorilor agricoli pentru suprafeţe de teren arabil de până la 5 ha, dar nu mai puţin de 0,5 ha, inclusiv pentru înfiinţarea culturilor în toamna anului 2005, pe măsura depunerii cererilor, aprobării acestora şi întocmirii listelor.

Grupul parlamentar al PSD
	1. 
2. Pentru  sprijinirea gospodăriilor familiale în vederea modernizării lor.
	Camera Deputaţilor 

	5.
	Art.5. – Sumele necesare acordării sprijinului direct al statului în valoare de 175 lei (RON)/ha producătorilor agricoli se asigură din bugetul Ministerului Agriculturii, Pădurilor şi Dezvoltării Rurale.
	Art.5. – Sumele necesare acordării sprijinului direct al statului în valoare de 175 lei (RON)/ha producătorilor agricoli, reprezentând 0,250 miliarde lei (RON),  se asigură din bugetul Ministerului Agriculturii, Pădurilor şi Dezvoltării Rurale.

Deputat PSD:Ioan Munteanu 
	1. 

2. Pentru  a da posibilitatea Autorităţii Publice Centrale să stabilească sumele necesare.
	


Comisia a propus aprobarea proiectului cu 17voturi pentru, 8 voturi împotrivă şi 0 abţineri.

             VICEPREŞEDINTE,



                 SECRETAR,

                                          Valeriu TABĂRĂ 




                 Ioan MUNTEANU  
Întocmit: Consilier Anton PĂŞTINARU   
                Expert Florentin Oancea 

